b"\n_START_ARTICLE_\nVoces Ceibes\n_START_PARAGRAPH_\nVoces Ceibes va ser un col\xc2\xb7lectiu de musics gallecs que entre 1968 i 1974 van desenvolupar m\xc3\xbasica en llengua gallega i de contingut social, a semblan\xc3\xa7a del col\xc2\xb7lectiu catal\xc3\xa0 de Els Setze Jutges o el basc Ez Dok Amairu.\n_START_SECTION_\nFormaci\xc3\xb3\n_START_PARAGRAPH_\nEls inicis de Voces Ceibes van ser el concert que el 9 de maig de 1967 va oferir en Raimon a Santiago de Compostel\xc2\xb7la, en uns moments on existia un moviment de can\xc3\xa7\xc3\xb3 protesta en part del m\xc3\xb3n occidental i, en particular, a l'Estat espanyol. _NEWLINE_La primera aparici\xc3\xb3 p\xc3\xbablica del col\xc2\xb7lectiu gallec va ser un any despr\xc3\xa9s a la Facultat de Medicina de Santiago de Compostel\xc2\xb7la, el 26 d'abril de 1968. Al recital van assistir unes 2.000 persones. En aquest primer concert van participar Benedicto amb can\xc3\xa7ons Eu son a voz do pobo, Un home, Loitemos e Carta a Fuco Bux\xc3\xa1n; Xavier amb Mon\xc3\xb3logo do vello traballador, Mar\xc3\xada Soli\xc3\xb1a, Romance incompleto i Longa noite de pedra; Guillermo Rojo amb Quen tivera vinte anos, Tirade ao chan os fusiles, A v\xc3\xb3s irm\xc3\xa1ns, Se\xc3\xb1or, eu fun poeta; Xerardo Moscoso amb Deuda cumprida i R\xc3\xa9quiem N\xc2\xba II i Vicente Araguas amb Comuni\xc3\xb3n, A cea e Eles non sab\xc3\xadan cantar. _NEWLINE_El mes de maig de 1968, Vicente Araguas, Benedicto, Xavier del Valle, Xerardo Moscoso, a m\xc3\xa9s de Margari\xc3\xb1a Valderrama i d'Alfredo Conde funden el grup amb la fita de cantar en gallec can\xc3\xa7ons de car\xc3\xa0cter social. El nom de Voces Ceibes va ser a proposta de Xavier del Valle.\n_START_SECTION_\nConsolidaci\xc3\xb3\n_START_PARAGRAPH_\nEl 1968, i per mediaci\xc3\xb3 de Salvador Garc\xc3\xada Boda\xc3\xb1o, s'arriba a un acord amb Edigsa de Barcelona per a publicar el primer disc de cada un dels quatre components._NEWLINE_A finals d'octubre va realitzar tretze acutacions en localitats galleges i, l'1 de desembre va tenir lloc l'actuaci\xc3\xb3 m\xc3\xa9s important en el teatre Capitol de Santiago on hi tocaren Benedicto, Xavier, Guillermo Rojo, Xerardo Moscoso, Vicente Araguas i Miro Casabella. _NEWLINE_El 25 de gener de 1969 el govern espanyol va declarar l'estat d'excepci\xc3\xb3; fet que va suposar la paralitzaci\xc3\xb3 dels recitals a l'Estat, per\xc3\xb2 va facilitar l'actuaci\xc3\xb3 del col\xc2\xb7lectiu a Par\xc3\xads. El 1970 Xavier deixa Voces Ceibes i entra Xaime Barreiro Gil. Benedicto marxara a fer el servei militar, i Guillermo Rojo acaba deixant el moviment. La primavera de 1971 va abandonar Miro Casabella i va entrar Suso Vaamonde i Bibiano. Per altra banda, la pres\xc3\xa8ncia de la policia va comen\xc3\xa7ar a fer-se habitual en els concerts l._NEWLINE_En 1972 van participar en la gravaci\xc3\xb3 d'un disc col\xc2\xb7lectiu Cerca de ma\xc3\xb1ana amb Llu\xc3\xads Llach, Elisa Serna, Julia Le\xc3\xb3n, Pablo Guerrero, Xavier Ribalta, Imanol Larz\xc3\xa1bal, Adolfo Celdr\xc3\xa1n i Juanele. Tanmateix, el mes de desembre de 1974, el col\xc2\xb7lectiu va desapar\xc3\xa8ixer."